

[bookmark: _GoBack]Zmluva 
o spolupráci pri zabezpečení odbornej praxe študenta

uzavretá podľa § 75 ods. 1 písm. c) v spojení s § 75 ods. 2 zákona č. 300/2025 Z. z.  o vysokých školách v znení neskorších predpisov (ďalej len „zákon o vysokých školách“) a podľa § 51 zákona č. 40/1964 Zb. Občiansky zákonník (ďalej ako „Občiansky zákonník“) 
v znení neskorších predpisov


Zmluvné strany:

Názov organizácie:	Vysoká škola zdravotníctva a sociálnej práce 
sv. Alžbety v Bratislave, n. o. 
Sídlo:				Palackého 36/1, 811 02 Bratislava-Staré Mesto
Pracovisko:	
IČO:		31 821 979
Zastúpená:	prof. MUDr. Stanislav Špánik, CSc., MHA, rektor
Zodpovedná a kontaktná osoba:         		
Tel. kontakt a e-mail:		
(ďalej len „VŠZaSP“ )

a

[bookmark: _Hlk127196678]Názov organizácie:			
Sídlo:					
IČO:	
Zastúpená:				
Zodpovedná a kontaktná osoba:	
Tel. kontakt a e-mail:	
(ďalej len „poskytovateľ “)

a

Titul, meno, priezvisko:		
Dátum narodenia:			
Adresa trvalého pobytu:		
(ďalej ako „študent“)


uzatvárajú 

túto zmluvu o spolupráci pri zabezpečení odbornej praxe študenta VŠZaSP (ďalej len „zmluva):

Článok I
Účel a predmet zmluvy

1. Zmluva sa uzatvára za účelom zvýšenia odbornosti, upevňovania teoretických vedomostí a získania odborných a praktických zručností študenta VŠZaSP v študijnom odbore Sociálna práca.
2. Predmetom zmluvy je odborná prax študenta VŠZaSP, študijného odboru Sociálna práca vykonávaná v zmysle študijného programu pre príslušný akademický rok.
3. Odborná prax pre študenta VŠZaSP bude poskytovaná podľa tejto zmluvy bezodplatne.
4. Zmluvné strany sa zaväzujú spolupracovať pri realizácii výkonu odbornej praxe študenta VŠZaSP.

[bookmark: _Hlk216725973]Článok II
Termín, rozsah a obsah plnenia zmluvy

1. [bookmark: _Hlk126684289]Odborná prax študenta bude zabezpečovaná poskytovateľom v priebehu akademického roka.
2. [bookmark: _Hlk216726494]Študent odbornú prax vykonáva v termíne prednáškového obdobia príslušného semestra v zmysle harmonogramu akademického roka pre príslušný akademický rok.
3. Zmluvné strany sa dohodli, že odborná prax sa bude zabezpečovať na pracovisku poskytovateľa: _________________________________.
4. Počet hodín odbornej praxe študenta je stanovený študijným programom pre príslušný akademický rok a pre konkrétneho študenta v celkovom rozsahu 60 hodín. 
5. Odborná prax prebieha spravidla v riadnej pracovnej dobe pracoviska. 
6. Cieľom a obsahom odbornej praxe je:
a) sprostredkovať študentovi skúsenosť so sociálnymi vzťahmi a spôsobom práce, ktoré existujú alebo sú uplatňované v existujúcich inštitúciách a zariadeniach sociálnych služieb a podnietiť snahu študenta o reflexiu tejto skúsenosti,
b) umožniť študentovi, aby si prakticky vyskúšal metódy, s ktorými sa zoznámil teoretickým štúdiom na vysokej škole,
c) umožniť študentovi, aby mohol v priebehu štúdia konfrontovať svoje teoretické predstavy o sociálnej práci s ich praktickou realizáciou,
d) stimulovať proces identifikácie študenta so sociálnou prácou ako profesiou,
e) oboznámenie sa s relevantnými a aktuálnymi právnymi predpismi a ostatnými predpismi, odbornou literatúrou alebo pracoviskom poskytovateľa odporúčanou literatúrou a ostatnými dokumentami, ktorými sa realizuje výkon sociálnej práce na danom pracovisku poskytovateľa,
f) vytvoriť študentovi primerané podmienky pre výkon odbornej praxe, v ktorých môže v spolupráci s mentorom praxe efektívne napĺňať ciele odbornej praxe definované v tejto zmluve,
g) vytvoriť priestor pre efektívne využitie vedomostného a osobnostného potenciálu študenta k napĺňaniu cieľov pracoviska poskytovateľa poskytujúceho odbornú prax,
h) zohľadniť relevantné požiadavky a očakávania študenta k obsahu a priebehu odbornej praxe,
i) napĺňať ciele a aktivity podľa zamerania odbornej praxe pre príslušný ročník stupňa štúdia študenta študijného programu študijného odboru Sociálna práca.

Článok III
Práva a povinnosti zmluvných strán

1. VŠZaSP sa zaväzuje:
a) oboznámiť študenta s cieľmi odbornej praxe pred nástupom na odbornú prax,
b) poučiť študenta pred nástupom na odbornú prax o základných povinnostiach, ktorými bude priebehu výkonu odbornej praxe viazaný,
c) pripraviť pre pracovisko praxe potrebné dokumenty pre vzájomnú spoluprácu,
d) spolupracovať s povereným zamestnancom pracoviska poskytovateľa (ďalej len „mentor“) pri vykonávaní odbornej praxe a odstraňovaní prípadných nedostatkov počas jej výkonu,
e) poučiť študenta o povinnosti zachovávať mlčanlivosť o všetkých skutočnostiach, ktoré tejto povinnosti podliehajú, a to v rozsahu poučenia vedúcim pracoviska alebo ním poverenej osoby.
f) poveriť svojho zamestnanca zastupujúceho VŠZaSP vo všetkých jej záležitostiach týkajúcich sa napĺňania tejto zmluvy,
g) zverejniť poskytovateľa ako spolupracujúci subjekt – poskytovateľ na webových stránkach VŠZaSP.

2.    Poskytovateľ odbornej praxe sa zaväzuje:
a) poveriť mentora sprevádzaním a odborným vedením študenta v priebehu odbornej praxe, ktorý má k tomu potrebné odborné i osobnostné predpoklady, 
b) pred nástupom na odbornú prax zrozumiteľne a preukázateľne oboznámi študenta s potrebnými informáciami a pokynmi na zaistenie bezpečnosti a ochrany zdravia pri práci platnými pre pracoviska poskytovateľa, v ktorých bude prebiehať odborná prax, v súlade s príslušnými ustanoveniami zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „BOZP“),
c) pred nástupom na odbornú prax zrozumiteľne a preukázateľne oboznámi študenta s potrebnými informáciami a pokynmi na zaistenie protipožiarnej bezpečnosti, v súlade s príslušnými ustanoveniami zákona č. 314/2001 Z. z. o ochrane pred požiarmi v znení neskorších predpisov (ďalej len „PO“),
d) oboznámi študenta s jeho povinnosťami, najmä:
· dodržiavať právne predpisy a ostatné predpisy, vzťahujúce sa na príslušného poskytovateľa (vrátane interných predpisov pracoviska atď.);
· zodpovedne a iniciatívne sa zapájať do plnenia odborných úloh;
· zachovávať mlčanlivosť o skutočnostiach, o ktorých sa študent dozvie pri vykonávaní odbornej praxe a o osobných údajoch, v súlade s nariadením EP a R EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, a so zákonom č. 18/2018 Z. z. o ochrane osobných údajov v znení neskorších predpisov; táto povinnosť študenta pretrváva bez obmedzenia aj po ukončení tejto zmluvy, resp. po ukončení odbornej praxe, o čom bude študent rovnako náležite poučený;
· o právnej zodpovednosti pri vykonávaní odbornej praxe alebo v priamej súvislosti s ňou,
e) poskytne študentovi priestor, vhodné podmienky a primerané vedenie odbornej praxe na svojom pracovisku, vrátane jeho vybavenia,
f) prostredníctvom mentora pre odbornú prax zabezpečí požadovaný spôsob odborného vedenia študenta počas výkonu odbornej praxe, primerane jej cieľom a ukladaním primeraných úloh a pokynov študentovi; mentor pre odbornú prax bude študentovi priebežne poskytovať spätnú väzbu,
g) vypracuje písomné hodnotenie študenta a zhodnotenie priebehu praxe po skončení odbornej praxe,
h) poskytne poverenému zamestnancovi VŠZaSP na požiadanie spätnú väzbu a informácie o výkonoch a správaní sa študenta v rámci výkonu odbornej praxe,
i) umožní poverenému zamestnancovi VŠZaSP vykonávať kontrolu priebehu odbornej praxe študenta, zúčastňujúceho sa odbornej praxe na pracovisku poskytovateľa.

3.    Študent sa zaväzuje:
a) nastúpiť na odbornú prax v dohodnutom termíne a vykonávať ju osobne, riadne a svedomito v dohodnutom rozsahu a v súlade s jej cieľmi,
b) dodržiavať harmonogram odbornej praxe, dohodnutý režim pracoviska a pokyny mentora a ďalších poverených osôb poskytovateľa, pokiaľ súvisia s odbornou praxou,
c) dodržiavať právne predpisy a vnútorné predpisy poskytovateľa, s ktorými bol oboznámený, najmä pokyny týkajúce sa príslušných ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „BOZP“),
d) dodržiavať právne predpisy a vnútorné predpisy poskytovateľa, s ktorými bol oboznámený, najmä pokyny týkajúce sa pokynov na zaistenie protipožiarnej bezpečnosti, v súlade s príslušnými ustanoveniami zákona č. 314/2001 Z. z. o ochrane pred požiarmi v znení neskorších predpisov (ďalej len „PO“),
e) dodržiavať povinnosti, s ktorými bol oboznámený najmä:
· dodržiavať právne predpisy a ostatné predpisy, vzťahujúce sa na príslušného poskytovateľa (vrátane interných predpisov pracoviska atď.);
· zodpovedne a iniciatívne sa zapájať do plnenia odborných úloh;
· zachovávať mlčanlivosť o skutočnostiach, o ktorých sa študent dozvie pri vykonávaní odbornej praxe a o osobných údajoch, v súlade s nariadením EP a R EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, a so zákonom č. 18/2018 Z. z. o ochrane osobných údajov v znení neskorších predpisov; táto povinnosť študenta pretrváva bez obmedzenia aj po ukončení tejto zmluvy, resp. po ukončení odbornej praxe, o čom bude študent rovnako náležite poučený;
· o právnej zodpovednosti pri vykonávaní odbornej praxe alebo v priamej súvislosti s ňou, 
f) zaobchádzať šetrne so zvereným vybavením a používať ho iba na účely odbornej praxe; bezodkladne oznámiť mentorovi úraz, nebezpečnú situáciu alebo poškodenie majetku, ku ktorému dôjde počas odbornej praxe,
g) vykonávať zverené odborné činnosti iba v rozsahu svojich znalostí a schopností a podľa pokynov mentora; pri pochybnostiach o postupe požiadať mentora o usmernenie,
h) včas oznámiť mentorovi a poverenému zamestnancovi VŠZaSP neprítomnosť na odbornej praxi a jej dôvod, ako aj závažné okolnosti, ktoré bránia riadnemu výkonu praxe,
i) viesť požadovanú evidenciu a dokumentáciu o priebehu odbornej praxe a po jej skončení predložiť VŠZaSP podklady potrebné na jej hodnotenie podľa pokynov školy.
Článok IV
Náklady na výkon odbornej praxe, hmotné zabezpečenie študenta

1. Poskytovateľ znáša náklady na zabezpečenie priestorov, vybavenia  a odborných zamestnancov na výkon odbornej praxe.
1. Študentovi VŠZaSP neprislúcha za výkon odbornej praxe odmena.
1. Študent VŠZaSP v plnom rozsahu znášajú vlastné náklady spojené s výkonom odbornej praxe (napr. cestovné, stravné, ubytovanie a pod.). 

Článok V
Právne postavenie študenta v priebehu odbornej praxe

1. Odbornou praxou nedochádza ku vzniku pracovného pomeru medzi poskytovateľom a študentom VŠZaSP.
2. Odborná prax je podľa zákona o vysokých školách a schváleného študijného programu súčasťou vysokoškolského štúdia, preto má študent aj počas výkonu odbornej praxe právne postavenie študent vysokej školy, a to najmä, nie však výlučne, pre účely poistenia (zdravotné, sociálne a pod.), ale aj pre účely vysporiadania nárokov z prípadného úrazu.

Článok VI
Zodpovednosť za škodu

1. Pred začatím výkonu odbornej praxe na pracoviskách poskytovateľa, bude študent VŠZaSP zo strany poskytovateľa preukázateľne poučení a oboznámení s jeho právami a povinnosťami v súlade s čl. III ods. 2 písm. a) až c) tejto zmluvy.
2. Zmluvné strany sa dohodli, že na študenta sa počas výkonu praxe nebudú vzťahovať príslušné ustanovenia zákona č. 311/2001 Z. z. (Zákonník práce) v oblasti chorôb z povolania a iných vzniknutých škôd, ako ani v oblasti odmeňovania.
3. Zmluvné strany sa dohodli, že v prípade vzniku škody spôsobenej študentom pri výkone odbornej praxe, sa budú zmluvné strany v jednotlivých otázkach zodpovednosti za škodu riadiť podľa príslušných ustanovení všeobecne záväzných právnych predpisov Slovenskej republiky, predovšetkým podľa ustanovení § 415 až 450 Občianskeho zákonníka.

Článok VII
Záverečné ustanovenia

1. Táto zmluva sa uzatvára na dobu určitú, počas obdobia trvania odbornej praxe študenta, a to od _______do_______.
1. Zmluva nadobúda platnosť a účinnosť dňom jej podpísania všetkými troma zmluvnými stranami. V prípade, že sa na zmluvnú stranu vzťahujú ustanovenia o povinnom zverejňovaní zmlúv v Centrálnom registri zmlúv vedenom Úradom vlády Slovenskej republiky, zmluva nadobúda účinnosť dňom nasledujúcim po dni jej zverejnenia. 
1. Zmluvu je možné meniť alebo dopĺňať len formou písomných a očíslovaných dodatkov schválených a podpísaných oboma zmluvnými stranami.
1. Túto zmluvu je možné ukončiť:
1. písomnou dohodou zmluvných strán, a to ku dňu uvedenému v takejto dohode;
1. písomnou výpoveďou, a to aj bez uvedenia dôvodu, ktoroukoľvek zo zmluvných strán, pričom výpovedná lehota je 1-mesačná a začína plynúť nasledujúci deň po dni doručenia výpovede druhej zmluvnej strane.
1. Zmluva je vyhotovená v troch rovnopisoch, z ktorých každá zo zmluvných strán obdrží jeden rovnopis.
1.  Textové označenie študent označuje ako mužský rod, tak aj ženský rod - študentka. Použitie   
 mužského rodu slúži výlučne na zjednodušenie textu a nemá diskriminačný charakter. 
1. Zmluvné strany sa zaväzujú riešiť všetky spory vzniknuté z tejto zmluvy alebo v súvislosti s ňou prednostne vzájomnými rokovaniami s cieľom dosiahnuť zmierlivé riešenie. V prípade, ak nedôjde k mimosúdnemu riešeniu, prípadné spory týkajúce sa tejto zmluvy budú riešené príslušnými súdmi Slovenskej republiky.
1. Zmluvné strany vyhlasujú, že zmluvu uzavierajú slobodne, vážne, bez omylu a nátlaku, pred podpísaním si ju riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu tejto zmluvy a na znak súhlasu ju podpísali.

Za vysokú školu:
V ...................................., dňa ....................   


____________________________________
prof. MUDr. Stanislav Špánik, CSc., MHA					
rektor VŠZaSP



Za poskytovateľa:
V ...................................., dňa ....................   


_________________________________
[titul, meno a priezvisko, funkcia]



Za študenta:
V ...................................., dňa ....................   


_________________________________
[titul, meno a priezvisko]


6




